K o m u n i k é

Vláda Slovenskej republiky na svojom zasadnutí dňa .......... 2003 schválila materiál “Dohoda medzi vládou Slovenskej republiky a radou ministrov Srbska a Čiernej Hory o rozvojovej spolupráci”. Vláda poverila ministra zahraničných vecí jej podpisom pred summitom EÚ v Solúne.

Dohoda so Srbskom a Čiernou Horou je historicky prvou medzinárodnou dohodu, ktorú SR podpíše z pozície donorskej krajiny. Vytvára základný právny rámec pre poskytovanie rozvojovej pomoci SČH a vymedzuje všeobecné podmienky tejto pomoci. SR je prvou transformujúcou sa krajinou, ktorá prichádza do SČH s ponukou uceleného rozvojového programu. Vzhľadom na komparatívne výhody SR v regióne a pozitívne väzby z nedávnej minulosti (najmä Bratislavský proces) je ponuka rozvojovej spolupráce prijímaná zo strany SČH s veľkým očakávaním. Podpis dohody vytvorí predpoklad pre úspešnosť celého programu, ktorý by mal priniesť hmatateľné výsledky v podobe konkrétnych projektov. Dohoda nadväzuje na materiál „Strednodobá koncepcia oficiálnej rozvojovej pomoci na roky 2003-2008“, ktorú vláda schválila 5.6.2003.